האח הגדול עונה 11

האח הגדול עונה 11 היא העונה האחת עשרה של תוכנית המציאות הישראלית "האח הגדול", והעונה הרביעית (כולל עונות ה-VIP) של התוכנית במצטבר שמשודרת ברשת 13. העונה שודרה החל מ-5 בדצמבר 2020. הגמר נערך ב-22 במרץ 2021, ובסופו ניצחה הדיירת זהבה בן. את העונה הנחו גיא זו-ארץ ולירון ויצמן.

על העונה 
זאת העונה הרגילה מספר אחת עשרה במצטבר והעונה השלישית הרגילה ברשת 13. אומנם העונה מוגדרת כרגילה, אך בפעם הראשונה בתוכנית נכנסו לבית "האח הגדול" חצי דיירים מפורסמים וחצי דיירים אנונימיים.

על אף היותה העונה הרגילה האחת עשרה שהופקה לתוכנית, היא משווקת בגופי השידור השונים בתור "עונה 3", בהתאם להיותה העונה הרגילה השלישית של התוכנית במסגרת הזכיינית "רשת".

בתפקיד "האחות הדיגיטלית" ("הדיירת בר זוהר"), הוחלפה עדן פינס באביבית בר זוהר, דיירת "האח הגדול" בעברה.

מספר ימים לפני עליית העונה, טענה הדוגמנית מולו ארגה, ישראלית יוצאת אתיופיה, שחוותה אפליה בליהוק דיירי הבית לעונה הנוכחית. לטענת ארגה נאמר לה כי בעונה הנוכחית לא ילוהקו בני העדה האתיופית כדי לא להטות את הניצחון. דבריה גרמו לסערה ברשתות החברתיות. הפקת התוכנית אישרה שארגה הגיעה לאודישן לעונה הנוכחית (וגם לעונה הקודמת) אך לא עברה אותו ללא קשר למוצאה, והכחישה את הדברים שיוחסו להפקה.

עונה זאת מתרחשת במהלך מגפת הקורונה בישראל. בפעם הראשונה משתתפי התוכנית נדרשו להיות שבועיים בבידוד, ולא במשך יומיים עד שלושה ימים כמו בעונות קודמות. את השבוע הראשון של הבידוד עשו המשתתפים בביתם הפרטי, ושבוע נוסף בבית המלון מטעם ההפקה. בנוסף כל הדיירים עברו בדיקת קורונה טרם הכניסה לבידוד. גם בהפקת התוכנית נקטו צעדים כמו דרישת בידוד מהעובדים שיבואו במגע עם הדיירים, עבודה לפי קפסולות, והקפדה על חיטוי ומדידת חום. שינוי נוסף יהיה בכמות האורחים שיכנסו לתוך הבית שתצטמצם משמעותית.

העונה מתקיימת ללא קהל בעקבות מגפת הקורונה, בדומה לעונה הקודמת.

בפעם השנייה בתוכנית אירוע הכניסה פוצל לשניים (מחציתם מפורסמים ביום הכניסה הראשון, ומחציתם השנייה אנונימיים ביום הכניסה השני), כאשר הפעם הראשונה הייתה בעונה התשיעית. אירוע הכניסה הראשון שודר ב-5 בדצמבר 2020.

אירוע הגמר התקיים ב-22 במרץ 2021, יום אחד לפני יום הבחירות לכנסת העשרים וארבע, בנוכחות קהל תחת מגבלות הקורונה לראשונה מאז העונה הקודמת, שהסתיימה בגמר ללא קהל פיזי. לגמר זה הגיעו בפעם הראשונה בפורמט שישה דיירים, ולא חמישה כמקובל ברוב העונות. בגמר זה זכתה זהבה בן.

מבנה ועיצוב הבית 
בית האח הגדול בקריית התקשורת נווה אילן עוצב מחדש גם בעונה זאת. את הבית עיצב שימרי גל נובק, שעיצב את הבית גם בעונה הקודמת. הבית עוצב בסגנון סרטי פדרו אלמודובר שמתאפיינים בצבעוניות עזה.

דיירי הבית

רשימת 24 הדיירים שנכנסו לבית האח הגדול לפי סדר כניסתם:

דיירים שנכנסו בכניסה הראשונה (ערב הידוענים) 
 יחזקאל "בגדדי" צור – בן 65, נשוי +2, מרחובות
 ליאור כלפון – בן 47, נשוי +4, מבנימינה-גבעת עדה, קומיקאי
 גל גברעם – בת 19, רווקה, מנתניה, אושיית רשת
 שולה זקן – בת 63, נשואה +3, מירושלים, מזכירתו וראש לשכתו של אהוד אולמרט
 דרור קונטנטו – בן 34, גרוש +1 בזוגיות, מיפו, מעצב אופנה
 יונתן "ג'וזי" זירה – בן 33, רווק, מתל אביב, די ג'יי
 קארין עליה – בת 22, רווקה, מקריית גת, דוגמנית
 רמי ורד – בן 57, גרוש +3, מפתח תקווה, סטנדאפיסט
 מור לרמן – בת 33, בזוגיות, מרמת גן, עורכת דין
 זהבה בן – בת 52, גרושה +1, מראשון לציון, זמרת

דיירים שנכנסו בכניסה הראשונה (ערב האנונימים) 
 אילון אקון – בן 31, נשוי, מהרצליה
 ימית אברמוב – בת 38, נשואה +2, מירושלים
 לינור סביניק – בת 25, גרושה, מאזור
 תום חיימוב – בן 33, רווק, מתל אביב
 דייוויד דימוס – בן 35, רווק, מאילת
 אלימלך קשתי – בן 36, גרוש בשנית +2, מתל אביב
 יהודה יצחקוב – בן 31, רווק, מחולון
 רונית לוי – בת 51, גרושה +2, מעפולה

דיירים שנכנסו בכניסה השנייה 
 אורן אסידו – בן 27, נשוי +1, מכפר סבא, שף
 דלית דוידוב – בת 37, נשואה +2, מחולון
 דניאל לוין – בן 32, רווק, מתל אביב
 אופיר לוי – בן 48, גרוש +3, מראש העין
 אלמוג חדד – בת 25, רווקה, מראשון לציון
 נועה יונני – בת 31, רווקה, מתל אביב, כוכבת ריאליטי

התרחשויות בולטות 
 ביום ה-3 (יום לאחר כניסת הדיירים השנייה) פורסם שנגד אלימלך קשתי (אחד הדיירים) הוגש כתב אישום בחודש נובמבר (וגם נגד אחיו טום קשתי) על תקיפת מאבטח קשיש, מקרה שתועד במצלמות אבטחה. בנוסף פורסם ששלושה ימים לפני כניסתו של אלימלך אל הבית, הגישה פרקליטתו בקשה על היעדרותו העתידית, והדיון המשפטי נדחה לינואר. הפרסום גרם לסערה ברשתות החברתיות ויצרה מחאה שמטרתה לגרש את אלימלך מבית האח הגדול. אל המאבק הצטרפו גם מפורסמים שונים כמו: לוסי אהריש, אסיף אלקיים, דנית גרינברג, שני גולדשטיין, מאיה ורטהיימר, נעמה קסרי ועוד. יום לאחר הפרסום הודיעה חברת "שטראוס" שתחדול לפרסם במהלך התוכנית בעקבות המקרה עד שלא תקבל הבהרות על עתידו של אלימלך בתוכנית. יום למחרת הצטרפה גם חברת "ביטוח ישיר" לקריאה זאת. כתוצאה מכך, התכנסה ועדת האתיקה של רשת 13 לדון על הנושא והחליטה שאלימלך יעזוב את התוכנית עוד באותו לילה (היום ה-5 לתוכנית).
 בין הלילה של היום ה-34 ליום ה-35 התרחש עימות בין יהודה לרמי, לאחר שרמי הוסיף אותו לרשימת ההדחה השבועית. העימות בין השניים החריף וגרם באופן חריג להפסקת שידורי ערוץ 26 למשך כל הלילה. במהלך הלילה זומנו מספר דיירים לשיחות עם "האח הגדול", כאשר כמה מהם ננזפו. למחרת בבוקר את דיירי הבית לא העירו בשעה 9 בבוקר בעקבות האירוע. הפסקת שידורי ערוץ 26 גרמה לסערה ברשתות החברתיות, והחלו שמועות על עזיבת דיירים ועל ניידת משטרה שהוזמנה למקום.
ביום ה-57 התקיימה הדחה מזויפת. הדיירים היו צריכים לבחור את הדייר אותו ירצו להדיח מהבית, והדייר שיקבל הכי הרבה קולות "יודח" מהבית. הדייר שקיבל הכי הרבה קולות הוא יהודה, ויממה לאחר מכן (ביום ה-58) חזר יהודה לבית האח הגדול בכניסת הדיירים החדשים.
ביום ה-64 התרחשה הדחה כפולה. בהדחה הראשונה הודחה דלית מהבית לאחר שבוע אחד בלבד. בהדחה השנייה הודחה לינור, אך חזרה לבית לאחר שהתגלה אצלה כרטיס זהב, אותו היא קבלה במהלך משימת הסוכנים.
ביום ה-71 מיד לאחר ההדחה התחילה משימה סודית שכל הדיירים שותפים בה מלבד ג'וזי, המשימה הייתה לגרום לג'וזי להאמין שבעוד יומיים מאז (היום ה-73) יתקיים הגמר של העונה יחד עם כל 14 הדיירים הנותרים. ביום ה-73 התרחש הגמר הפיקטיבי.
ביום ה-76 הייתה סערה גדולה בבית וברשת, בעקבות ריב בין דניאל לרמי, וביקורת על יחסו של רמי ללינור (שאף כונה "הטרדה מינית"). בעקבות אירועים אלו סביבתו הקרובה של ורד שקלה להוציאו מהבית.
ביום ה-81 החליט הדייר דרור קונטנטו לעזוב את הבית בשל מה שהגדיר האחרון "תחושת מיצוי".
בלילה שבין היום ה-89 ליום ה-90 הופסקו שידורי לייב ערוץ 26 בשל ריב בין יהודה לרמי בעקבות הערה של רמי ליהודה שהרגיזה מאוד את יהודה. לאחר מכן יהודה נכנס לחדר האח הגדול "לפרוק" את מה שהוא מרגיש על מה שקרה, ואמר על רמי בחדר מספר הערות שעוברות על חוקי הבית, מה שגרם לגירוש של יהודה מהבית. לאחר גירושו הושמעו הרבה דעות ברשתות החברתיות על כך שהאח הגדול היה צריך לגרש גם את רמי מהבית.
ביום ה-108 התקיים הגמר. בשונה מהעונות הקודמות, גמר זה התרחש עם שישה דיירים.

שינויים באופן המשחק
 בניגוד לעונות הקודמות, כל דיירי הבית יעמידו ברוב ההדחות באופן פומבי.
במהלך כל העונה, ניצב על הקיר בסלון טלפון. כאשר הטלפון מצלצל, על הדיירים לענות, רוב הפעמים הדייר הראשון שעונה מקבל הודעה מהאדם המתקשר, אך לפעמים יש דיירים מסוימים שנבחרו על ידי ההפקה לענות. ההודעה יכולה להיות הודעה משמחת כגון: שיחת טלפון מהמשפחה. או הודעה דרמטית כגון: הדייר שענה לטלפון נכנס אוטומטית לרשימת ההדחה. יש אף פעמים שהשיחה היא משימה קטנה על מנת להעלות את התקציב השבועי ויש אף פעמים אשר הטלפון הוא דילמה אשר ניצבת מול הדייר העונה.
כמעט כל שבוע יבחר ראש הבית. הוא יקבל אוטומטית חסינות לשבוע הקרוב, יכניס דייר לרשימת ההדחה והוא יהיה אחראי על רשימת הקניות והתקציב של אותו שבוע.
 בעונה זאת נוסף חדר הדילמות, אליו נכנסים במהלך העונה דיירי הבית על פי החלטת ההפקה. לדייר שנכנס לחדר מוצגת דילמה ועליו לבחור בין שתי האפשרויות.
 בעונה זאת נוספה האפשרות לדיירי הבית להתראיין בזמן שהותם בבית. דייר שנבחר על ידי ההפקה, יכנס לחדר מיוחד, יתראיין לתוכנית "הצינור" ויענה על שאלות של הצופים בבית.
בשונה מהעונות הקודמות, דיירי הכניסה השנייה לא קיבלו חסינות אוטומטית לשבוע הראשון שלהם.
בשונה מהעונות הקודמות, העונה הייתה אפשרות למנוע ההדחה באמצעות כרטיס הזהב שהשיגו הדיירים במשימת האקסטרים. לינור הייתה אמורה להיות מודחת אבל נמצא אצלה כרטיס זהב והיא שבה לבית. אם בת זוגה מאותה המשימה בה קיבלו את המעטפות, לינור הייתה מודחת מהבית, גם היא הייתה שבה לבית בזכות כרטיס הזהב.
בשונה מהעונות הקודמות העונה היו בגמר שישה דיירים, ולא חמישה כפי שהיה עד לאותו השלב. בערב הגמר פנו המנחים אל דיירי הבית שהעפילו לגמר, והודיעו להם במפתיע, שהגמר מתחיל מיד. בנוסף הגמר התקיים עם נוכחות קהל, לאחר שכל משדרי העונה נערכו ללא נוכחות קהל בעקבות מגפת הקורונה.

משימות 
 משימת הביצה – ביום ה-1, יחזקאל, הדייר האנונימי הראשון שנכנס לבית, קיבל משימה מהאח הגדול. המשימה שלו הייתה לבחור דייר מפורסם אחד להציל מהביצה לאחר שיצפה בכל תעודות הזהות של המפורסמים. הוא בחר בשולה זקן. לאחר הבחירה נודע לו וגם לדיירים שבחירתו אומנם הצילה את שולה מהביצה אך הכניסה את שולה אוטומטית לרשימת ההדחה הראשונה. גל ודרור נותרו האחרונים בביצה ועל כך קיבלו חסינות מהדחה. הם קיבלו משימה לייבש את הביצה, אך הם פרשו ממנה באמצע והביאו לבית תקציב בסיסי בלבד.
 משחקי החנוכה – ביום ה-9, הדיירים חולקו לשתי קבוצות שבראשן עמדו דייוויד (כחול) ויהודה (אדום). מטרת כל קבוצה הייתה להדליק את נרות החנוכיה בצבע הקבוצה שלה. בכל, כל קבוצה הייתה צריכה לבחור מישהו מהקבוצה היריבה שיבצע משימה. אם הוא מצליח, בחנוכיה יידלק אור עם צבע הקבוצה שלו. הקבוצה המנצחת תזכה בכוח גדול בהמשך ואילו הקבוצה המפסידה תצטרך לעשות משימה כדי לזכות בתקציב מותרות לבית. הקבוצה של דייוויד הפסידה ולכן כדי לזכות בתקציב מותרות עליהם היה לאכול סופגניות עם מילויים שונים עד שיימצאו סופגייה עם ריבה. הקבוצה מצאה סופגנייה עם ריבה ולכן הבית זכה בתקציב מותרות
 בית הספר לשוטרים – ביום ה-16, האח הגדול הפך ל"מפקד הגדול" והטיל על הדיירים משימות ותפקידים ברוח המשימה. הדיירים כשלו במשימה וקבלו תקציב בסיסי בלבד.
כוורת הדבורים – ביום ה-23, כחלק ממשימת "כוורת הדבורים", הדיירים התחפשו לדבורים, וחולקו לקבוצות: חלקם היו צריכים לבנות כוורות, חלקם לאפות עוגות דבש, וחלקם לצבוע עלי כותרת בצבעים לפי הסימונים. באותו הזמן תום וגל עזבו את הבית, עברו לסוויטה והפכו למלך ומלכת הדבורים. דרור וקארין קיבלו משימה סודית שבעצם הייתה המשימה האמיתית. המשימה שלהם הייתה להיבחר לדבורה הכי עצלנית (דרור) ולדבורה הכי חרוצה (קארין) ללכת לארוחה עם המלך והמלכה, שם הם צריכים לגנוב את הכתר מבלי שאף אחד רואה. הדיירים צלחו במשימה ולכן זכו בתקציב מותרות.
הרושם הראשוני – ביום ה-29, תום, אילון, לינור ורונית נעלמו הועמדו להדחה בשבוע, בעקבות "תארים" שקיבלו מהקהל. ביום ה-30, על כל אחד מהם לבחור דייר אחר שמולו הוא יתמודד וינסה לשנות את הדעה של הקהל. תום בחר להתמודד מול ג'וזי על התואר מי יותר אמיתי וזכה, במקומו נכנס ג'וזי לרשימת ההדחה. רונית בחרה להתמודד מול רמי על התואר מי יותר רגיש והפסידה, רונית נשארה ברשימת ההדחה. לינור בחרה להתמודד מול קארין על התואר מי יותר מעניינת וזכתה, במקומה נכנסה קארין לרשימת ההדחה. ואילון בחר להתמודד מול זהבה מי יותר אכפתי והפסיד, אילון נשאר ברשימת ההדחה.
כן, לא, 5 – ביום ה-37, הדיירים התחלקו לשלוש קבוצות שוות. קבוצת כן, קבוצת לא וקבוצת 5. כל דייר לבש חולצה עם סמל הקבוצה שלו. במהלך המשימה האח הגדול שאל את הדיירים שאלות והם היו צריכים לענות עליהם רק במילה של שם הקבוצה שלהם. הדיירים צלחו במשימה ולכן זכו בתקציב מותרות.
האשראם הגדול – ביום ה-44, ליאור קיבל את תפקיד הגורו. הדיירים מחויבים להשתתף במהלך המשימה בכל הסדנאות שהגורו מעביר, בנוסף עליהם לחייך, לדבר בחיוב ובנימוס ולהיות בבית ללא נעליים. הדיירים צלחו במשימה וזכו בתקציב מותרות.
הכספת – ביום ה-51, עשרת הדיירים התחלקו לחמישה זוגות: ג'וזי וליאור, יהודה וגל, זהבה ודרור, תום ורמי, קארין ולינור. בשלב הראשון על אחד מכל זוג לעלות לרכב שתלוי בגובה מעל חצר הבית, שם הוא צריך למצוא קוד בן ארבע ספרות שאיתו בני הזוג יכלו לפתוח את חדר הכספות. בשלב השני הזוג בוחר אחד מבין חמש הכספות בחדר, עליהם לצפות בסרטון קצר ולענות על שאלה על הסרטון, התשובה מרכיבה את הקוד לכספת הנבחרת. בתוך אחת מהכספות נמצא כרטיס זהב שיתן לבני הזוג את האפשרות לבטל את הדחתם במהלך העונה. כל הזוגות למעט ג'וזי וליאור הצליחו לפתוח את הכספת. על כל כספת שפתחו דיירי הבית קיבלו 500 שקלים, ולכן דיירי הבית זכו בתקציב על סך 2,000 שקלים.
הצבא הגדול – ביום ה-58, כל הדיירים החדשים (כולל יהודה) נהפכו לטירונים, עליהם לישון באוהל בחצר ולציית למפקדים. שאר הדיירים קבלו תפקידים כגון: רס"ר, מפקד, אחראי מטבח, משקית ת"ש וכו'... הדיירים הוותיקים כותבים כל את הפסילות שהטירונים צוברים. הדיירים צברו מספר פסילות מעל המבוקש. לכן הדיירים החדשים לא היו מוגנים מהדחה וכל הבית קיבל תקציב בסיסי בלבד. במהלך המשימה נכנסה תקווה גדעון (זוכת העונה הקודמת) לביקור קצר.
סוף העולם – ביום ה-65, הדיירים נמצאים בתוך הבית ואסור להם לצאת לחצר. כל פעם שנשמע קול מסוק על אחד מהדיירים לצאת לחצר לקחת את החבילת החילוץ שהמסוק מנחית ולהביא לדיירים. כל דייר שיוצא לא יכול לחזור לבית ונשאר במהלך המשימה בחצר ונכנס אוטומטית לרשימת ההדחה. במהלך המשימה יצאו לחצר, תום, גל, יהודה וג'וזי. הדיירים זכו בתקציב מותרות.
המשימה הסודית הגדולה – ביום ה-73, המנחים לירון וגיא פנו לדיירים וסיפרו להם שהגמר הוקדם, וכל 14 הדיירים הנוכחים נמצאים בגמר שיתרחש יומיים לאחר מכן. כל הדיירים מודעים לכך שזאת משימה סודית מלבד ג'וזי, שחושב שהגמר באמת הוקדם. במהלך המשימה נכנסו נועה קירל ויהונתן מרגי להופעת יום ולנטיין והופעת סיום, והדיירים אף קיבלו סלולרים על מנת לצלם את קליפ סיום העונה.
משימת האנרגיה – ביום ה-79, הדיירים התחלקו לזוגות. מטרת המשימה היא "להחזיר לבית את האנרגיה שאבדה לו".
חלומות וסיוטים – ביום ה-86, גל ולינור הוכנסו לסוויטה בתוך הבית ושלטו משם על המשימה השבועית, בלי ששאר הדיירים ידעו.
הפח הגדול – ביום ה-93, התקיימה משימת "הפח הגדול", בה הדיירים צריכים למיין פסולת מחזור אל הפחים הנכונים.
מקום בגן עדן – ביום ה-100, חלק ממודחי העונה פגשו את הדיירים שנשארו בבית וסיכמו איתם את העונה.

טבלת הדחות

מספר העמדות להדחה לדייר

מדרוג

חושפים את הכול 
"חושפים את הכל" היא תוכנית ליווי של התוכנית המרכזית.

כמו בשאר עונות "רשת" של התוכנית, גם בעונה זו "חושפים את הכל" שודרה. בכל פרק דייר אחד או שתיים מספרים את סיפורם האישי.

בחלק מהפרקים, הנקראים "היום שאחרי", המודח/ת מגיב לביקורות שהיו עליו מחוץ לבית (לטוב ולרע).

בפרק האחרון של התוכנית המשפחות והחברים של שישיית הגמר "נלחמו" על הזכייה. גם מודחי העונה הופיעו בפרק זה.

מדרוג

קישורים חיצוניים

הערות שוליים 

עונות האח הגדול (ישראל)